pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม อวยพรปีใหม่ 2565 ขอให้มีแต่ความสุข พร้อมยกระดับกระทรวงให้ทุกคนเชื่อมั่น การทำงานต้องโปร่งใสตรวจสอบได้
วันเสาร์ที่ 1 มกราคม 2565
รัฐมนตรีว่าการกระทรวงยุติธรรม อวยพรปีใหม่ 2565 ขอให้มีแต่ความสุข พร้อมยกระดับกระทรวงให้ทุกคนเชื่อมั่น การทํางานต้องโปร่งใสตรวจสอบได้
รัฐมนตรีว่าการกระทรวงยุติธรรม อวยพรปีใหม่ 2565 ขอให้มีแต่ความสุข พร้อมยกระดับกระทรวงให้ทุกคนเชื่อมั่น การทํางานต้องโปร่งใสตรวจสอบได้ เร่งประชาสัมพันธ์เชิงรุกให้ประชาชนรับรู้สิทธิ หวังทําให้ชาวบ้านเข้าถึงได้ง่าย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า เนื่องในโอกาสวันขึ้นปีใหม่ 2565 ตนและข้าราชการ เจ้าหน้าที่กระทรวงยุติธรรม ขอส่งความปรารถนาดีไปยังพี่น้องประชาชนชาวไทยทุกท่าน ในปีที่ผ่านมาเราต้องก้าวผ่านอุปสรรคต่าง ๆ ในการทํางานจนสําเร็จได้ตามเป้าหมาย ซึ่งเป็นบทพิสูจน์ที่สําคัญยิ่ง ตนขอขอบคุณข้าราชการและเจ้าหน้าที่กระทรวงยุติธรรมทุกท่าน ที่ร่วมกันปฏิบัติภารกิจตามนโยบายที่วางไว้ด้วยสรรพกําลังของบุคลากรจากทุกหน่วยงานในสังกัดกระทรวงยุติธรรมอย่างเต็มความสามารถ ปีที่ผ่านมากระทรวงยุติธรรมในฐานะองค์กรหลักในการสร้างสังคมแห่งความเป็นธรรม บนรากฐานของความเท่าเทียม โดยนําความยุติธรรมไปสู่ประชาชนด้วยความสะดวก และรวดเร็ว รวมทั้งสร้างสังคมแห่งความปลอดภัย กระทรวงยุติธรรมได้บูรณาการการทํางานร่วมกับทุกหน่วยงานที่เกี่ยวข้อง และพร้อมเคียงข้าง สร้างความยุติธรรม ลดความเหลื่อมล้ําในสังคม ตามนโยบายของศูนย์ยุติธรรมสร้างสุข ยุติธรรมเชิงรุก สร้างสุขให้ประชาชน
"สําหรับทิศทางการทํางานต่อไปของกระทรวงยุติธรรม ผมได้กําหนดนโยบายการบริหารราชการเพื่อให้ประชาชนเข้าถึงกระบวนการยุติธรรมได้ง่ายและทั่วถึง ซึ่งให้ความสําคัญต่อการทํางานที่โปร่งใส ตรวจสอบได้ ให้ความเสมอภาคแก่ทุกฝ่าย ประชาสัมพันธ์เชิงรุกให้ประชาชนได้รับรู้ถึงสิทธิของตนเองในกระบวนการยุติธรรม พร้อมบูรณาการสร้างการมีส่วนร่วมจากทุกภาคส่วน เพื่อให้เกิดความเชื่อมั่นและศรัทธาแก่พี่น้องประชาชนว่ากระทรวงยุติธรรมเป็นที่พึ่งของประชาชนได้อย่างแท้จริง ในโอกาสเทศกาลปีใหม่นี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายที่ท่านเคารพนับถือ โปรดบันดาลความสุขความสมปรารถนา และกําลังใจแด่ทุกท่านรวมถึงครอบครัว มีสุขภาพแข็งแรง มีกําลังกาย กําลังใจที่เข้มแข็ง เพื่อร่วมกันสร้างสรรค์สิ่งดีงามให้บังเกิดแก่ประเทศชาติต่อไป สวัสดีปีใหม่ 2565"นายสมศักดิ์ กล่าว
รัฐบาลไทย-ข่าวทำเนียบรัฐบาล-Prime Minister of the Kingdom of Thailand to Pay an Official Visit to the Kingdom of Saudi Arabia
วันอาทิตย์ที่ 23 มกราคม 2565
Prime Minister of the Kingdom of Thailand to Pay an Official Visit to the Kingdom of Saudi Arabia
Prime Minister of the Kingdom of Thailand to Pay an Official Visit to the Kingdom of Saudi Arabia
His Excellency General Prayut Chan-o-cha (Ret.), Prime Minister of the Kingdom of Thailand, will pay an official visit to the Kingdom of Saudi Arabia between 25 - 26 January 2022 at the invitation of His Royal Highness Prince Mohammad bin Salman bin Abdulaziz Al Saud, Crown Prince, Deputy Prime Minister and Minister of Defense of the Kingdom of Saudi Arabia.
This visit is the first visit by a head of government between the two countries in more than 30 years. The Prime Minister of the Kingdom of Thailand will meet with His Royal Highness Prince Mohammad bin Salman bin Abdulaziz Al Saud, Crown Prince, Deputy Prime Minister and Minister of Defense of the Kingdom of Saudi Arabia, to strengthen and promote bilateral relations between the two countries.
รัฐบาลไทย-ข่าวทำเนียบรัฐบาล-สธ. เร่งเคลื่อนย้ายผู้ป่วยจากโรงพยาบาลบำเหน็จณรงค์ จ.ชัยภูมิที่ถูกน้ำท่วม
วันอาทิตย์ที่ 26 กันยายน 2564
สธ. เร่งเคลื่อนย้ายผู้ป่วยจากโรงพยาบาลบําเหน็จณรงค์ จ.ชัยภูมิที่ถูกน้ําท่วม
กระทรวงสาธารณสุข เผยโรงพยาบาลบําเหน็จณรงค์ จ.ชัยภูมิที่ถูกน้ําท่วม ปิดบริการ เร่งเคลื่อนย้ายผู้ป่วย 26 ราย ไปโรงพยาบาลจัตุรัสเพื่อส่งต่อไปรักษาโรงพยาบาลต่าง ๆ ส่วนโรงพยาบาลสุโขทัย เปิดบริการได้ปกติ
วันนี้ (26 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ ได้รับรายงานสถานบริการที่ได้รับผลกระทบจากฝนตกหนักจํานวน 2 แห่ง คือ โรงพยาบาลสุโขทัย น้ําท่วมทางเข้าและบริเวณโดยรอบ ยังสามารถเปิดให้บริการได้ปกติ และโรงพยาบาลบําเหน็จณรงค์ จ.ชัยภูมิ น้ําท่วมอาคารบริการชั้น 1 สูงประมาณ 80 เซนติเมตร และบริเวณโดยรอบ ทําให้ต้องปิดบริการ ได้รับรายงานจากนายแพทย์พงศ์เกษม ไข่มุกด์ ผู้ตรวจราชการเขตสุขภาพที่ 9 ว่า ผู้ป่วยในโรงพยาบาลมีทั้งหมด 40 ราย ส่งกลับบ้าน 14 ราย เร่งเคลื่อนย้ายผู้ป่วยอีก 26 รายไปยังโรงพยาบาลจัตุรัสที่เป็นโรงพยาบาลแม่ข่ายดูแลรักษา และส่งต่อไปโรงพยาบาลเนินสง่า โรงพยาบาลบ้านเขว้า โรงพยาบาลชัยภูมิ โดยผู้ป่วย 16 รายอาการไม่รุนแรง ช่วยเหลือตัวเองได้ดี มีผู้ป่วยที่ต้องให้ออกซิเจน 3 ราย และผู้ป่วยโควิด 19 จํานวน 7 ราย ซึ่งได้รับการช่วยเหลือจากทีมกู้ภัยมูลนิธิต่าง ๆ เรือและรถยกสูงของทหาร มีนายวิเชียร จันทรโณทัย ผู้ว่าราชการจังหวัดชัยภูมิ เป็นผู้บัญชาการในพื้นที่
สําหรับการประเมินความเสียหายเบื้องต้น มีห้องเอกซเรย์ ห้องแลป ห้องคลอด ไม่สามารถใช้การได้ สามารถย้ายเครื่องมือบางส่วนไปชั้น 2 ได้ คลังเวชภัณฑ์ คลังวัสดุการแพทย์ เครื่องซักผ้า อบแห้ง เครื่องปั่นไฟฟ้าสํารอง 2 เครื่องได้รับความเสียหาย รถพยาบาล 7 คันและรถยนต์ราชการ 4 คันเสียหายทั้งหมด
นายแพทย์เกียรติภูมิกล่าวต่อว่า ได้กําชับให้สถานบริการในพื้นที่เสี่ยงน้ําท่วมทุกจังหวัด ติดตามสถานการณ์อย่างใกล้ชิดและเตรียมพร้อมตามแผนที่วางไว้ ทั้งการประสานส่งต่อผู้ป่วยและเส้นทางในการเดินทางกรณีต้องปิดสถานบริการ การย้ายจุดบริการ รวมทั้งการจัดหน่วยแพทย์เคลื่อนที่ดูแลผู้ประสบภัย การดูแลกลุ่มเปราะบาง ทั้งผู้สูงอายุ สตรีมีครรภ์ เด็กเล็ก และผู้ป่วยโรคเรื้อรัง ผู้ป่วยจิตเวชไม่ให้ขาดยา หากต้องการสิ่งสนับสนุนสามารถติดต่อกองสาธารณสุขฉุกเฉิน สํานักงานปลัดกระทรวงสาธารณสุขได้ตลอด 24 ชั่วโมง
******************************************** 26 กันยายน 2564
รัฐบาลไทย-ข่าวทำเนียบรัฐบาล-รฟท. แจงเหตุน้ำท่วมขังภายในอุโมงค์ลอดทางรถไฟ สถานีชุมทางบัวใหญ่ - หนองบัวลาย
วันอังคารที่ 12 กรกฎาคม 2565
รฟท. แจงเหตุน้ําท่วมขังภายในอุโมงค์ลอดทางรถไฟ สถานีชุมทางบัวใหญ่ - หนองบัวลาย
เกิดจากเหตุฝนตกหนักและปริมาณน้ําฝนสะสมสูง ต้องใช้ระยะเวลาในการสูบน้ํามากกว่าปกติ พร้อมเร่งบูรณาการเชิงรุก เพิ่มมาตรการด้านความปลอดภัยในการสัญจรช่วงหน้าฝนตกหนักกว่าปกติ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงกรณีเกิดเหตุน้ําท่วมขังภายในอุโมงค์ลอดทางรถไฟ บริเวณ กม. 347/14 ระหว่างสถานีชุมทางบัวใหญ่ - หนองบัวลาย ต.บัวใหญ่ อ.บัวใหญ่ จ.นครราชสีมา ช่วงคืนวันที่ 10 ก.ค.2565 ที่ผ่านมาว่า หลังจากการรถไฟแห่งประเทศไทย ได้รับรายงานแจ้งเหตุการณ์ที่เกิดขึ้น นายนิรุฒ มณีพันธ์ ผู้ว่า รฟท. ได้สั่งการให้เจ้าหน้าที่ลงพื้นที่ติดตามแก้ปัญหาสถานการณ์โดยทันที
ทั้งนี้ ได้รับแจ้งสาเหตุเนื่องจากในคืนดังกล่าว เป็นช่วงที่มีหย่อมความกดอากาศต่ํากําลังแรงบริเวณทะเลจีนใต้พัดผ่าน ทําให้มีฝนตกหนักเป็นระยะเวลานานตลอดทั้งคืน จนทําให้มีปริมาณน้ําฝนสะสมเป็นจํานวนมากเกินกว่าปกติ ซึ่งอุปกรณ์ที่ใช้ในการระบายน้ํา รวมถึงเครื่องสูบน้ํายังคงสามารถทํางานใช้การได้ดี และเร่งสูบระบายน้ําออกตลอดทั้งคืน แต่เนื่องจากในช่วงดังกล่าวมีปริมาณน้ําฝนซึ่งตกลงมาต่อเนื่องเป็นระยะเวลายาวนานและมีปริมาณมาก จึงต้องใช้ระยะเวลาในการสูบน้ําออกจากอุโมงค์ จนกระทั่งในช่วงเช้าของวันเดียวกัน เวลา 08.00 น. สามารถสูบน้ําออกจากอุโมงค์ได้ทั้งหมด และเปิดให้ใช้เส้นทางได้ตามปกติ
“รฟท. ขอเรียนว่าเหตุดังกล่าวเป็นเหตุสุดวิสัย อันเป็นผลมาจากในคืนดังกล่าวที่มีฝนตกหนักกว่าปกติ จึงทําให้เกิดปริมาณน้ําฝนสะสมเป็นจํานวนมากในบริเวณพื้นที่ดังกล่าว โดยระบบระบายน้ําและเครื่องสูบน้ําภายในอุโมงค์ยังทํางานได้เป็นปกติ ไม่ได้เสียหายหรือชํารุดตามที่เป็นข่าวแต่อย่างใด รวมทั้งป้ายแจ้งเตือนระดับน้ําภายในอุโมงค์ ก็สามารถมองเห็นได้อย่างชัดเจน”
รัฐบาลไทย-ข่าวทำเนียบรัฐบาล-โฆษกรัฐบาลลงพื้นที่ภูเก็ตแซนด์บ็อกซ์ ดูความพร้อมต่อยอดเปิดประเทศ บรรยากาศคึกคักทั้งชาวไทยและต่างชาติ มั่นใจสร้างรายได้ให้ประเทศ ย้ำ “นายกฯ” เดินมาถูกทาง
วันเสาร์ที่ 23 ตุลาคม 2564
โฆษกรัฐบาลลงพื้นที่ภูเก็ตแซนด์บ็อกซ์  ดูความพร้อมต่อยอดเปิดประเทศ บรรยากาศคึกคักทั้งชาวไทยและต่างชาติ มั่นใจสร้างรายได้ให้ประเทศ ย้ํา “นายกฯ” เดินมาถูกทาง
โฆษกรัฐบาลลงพื้นที่ภูเก็ตแซนด์บ็อกซ์ ดูความพร้อมต่อยอดเปิดประเทศ บรรยากาศคึกคักทั้งชาวไทยและต่างชาติ มั่นใจสร้างรายได้ให้ประเทศ ย้ํา “นายกฯ” เดินมาถูกทาง สร้างสมดุลรักษาโควิดและเปิดทํามาหากิน ชาวบ้านฝากขอบคุณ “นายกฯ” เติมเงินคนละครึ่งเพิ่มอีก 1,500 บาท
วันที่ 23 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ในช่วงวันหยุดที่ผ่านมา ตนได้เดินทางไปที่จังหวัดภูเก็ต บรรยากาศการท่องเที่ยวจังหวัดภูเก็ตกลับมาคึกคักมากตามโครงการภูเก็ตแซนด์บ็อกซ์ ตั้งแต่ท่าอากาศยานนานาชาติภูเก็ตสังเกตเห็นได้ว่ามีจํานวนนักท่องเที่ยวทั้งชาวไทยและชาวต่างประเทศเดินทางเข้ามาใช้บริการเพิ่มขึ้น ทั้งขาเข้าและขาออกด้วย ขณะเดียวกัน เมื่อสํารวจบรรยากาศโดยรอบแหล่งท่องเที่ยวสําคัญของจังหวัดภูเก็ต พบเห็นกิจการร้านค้า กลับมาเปิดให้บริการเกือบในระดับปกติด้วย จากการลงไปพูดคุยสอบถามกับผู้ประกอบการรายย่อย พ่อค้า-แม่ค้า ฝากขอบคุณรัฐบาลที่ให้ “ภูเก็ต” เป็นจังหวัดนําร่องในการเปิดประเทศ รวมทั้งยังได้ฝากขอบคุณนายกรัฐมนตตรีที่ยังมีมาตรการช่วยเหลือผู้มีรายได้น้อย ล่าสุดรัฐบาลเพิ่มเงินในโครงการคนละครึ่งเพิ่มอีก 1,500 บาท สนับสนุนการใช้จ่ายในช่วงสองเดือนสุดท้ายปลายปีด้วย ทั้งนี้ การท่องเที่ยวแห่งประเทศไทยรายงานว่า จํานวนนักท่องเที่ยวภายใต้โครงการภูเก็ตแซนด์บ็อกซ์ ตั้งแต่วันที่ 1-21 ตุลาคม นี้ สะสม 113 วัน จํานวน 53,120 คน มียอดเงินใช้จ่ายแล้วกว่า 3,192 ล้านบาท
โฆษกประจําสํานักนายกรัฐมนตรี กล่าวว่า นายกรัฐมนตรียังได้ลงนามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 18/2564 เรื่อง พื้นที่นําร่องด้านการท่องเที่ยวตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 เพิ่มจังหวัดพื้นที่นําร่องด้านการท่องเที่ยว 17 จังหวัด เริ่ม 1 พฤศจิกายน นี้ รวมทั้ง ศบค. ออกข้อกําหนด ฉบับที่ 36 ยกเลิกการห้ามออกนอกเคหสถาน หรือ “ยกเลิกเคอร์ฟิว” ในพื้นที่นําร่องด้านการท่องเที่ยว ในพื้นที่ควบคุมสูงสุดและเข้มงวด มีผลตั้งแต่เวลา 23.00 น. ของวันที่ 31 ตุลาคม นี้ ซึ่งจะส่งผลบวกต่อบรรยากาศทั้งการ “เปิดประเทศ” และการท่องเที่ยวภายในประเทศ อย่างไรก็ตาม ศบค. ยังคงห้ามจัดกิจกรรมที่มีความเสี่ยงต่อการแพร่โรคในพื้นที่นําร่องด้านการท่องเที่ยว รวมทั้งสถานบันเทิง ผับ บาร์ คาราโอเกะ ยังคงปิดให้บริการ ระหว่างนี้ รอให้หน่วยงานและผู้ประกอบการเตรียมความพร้อมเพื่อผ่อนคลายมาตรการต่อไป
“โครงการภูเก็ตแซนด์บ็อกซ์ และเปิดประเทศ และเพิ่มที่นําร่องด้านการท่องเที่ยว 1 พ.ย. นี้ นายกรัฐมนตรีมีความตั้งใจสร้างโอกาสด้านการท่องเที่ยว เพื่อพี่น้องประชาชน เอกชน สามารถกลับมาทํามาหากิน เปิดกิจการได้อีกครั้ง สิ่งสําคัญทุกคนต้องช่วยกันปฏิบัติตามมาตรการควบคุมโรคอย่างเคร่งครัด” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ขอสถานศึกษาเตรียมความพร้อมเปิดภาคเรียนที่ 1 ปีการศึกษา 2565 ในเดือนพฤษภาคม นี้ ปฏิบัติตามมาตรการสาธารณสุขในสถานศึกษาอย่างเคร่งครัด
วันพฤหัสบดีที่ 21 เมษายน 2565
โฆษกรัฐบาลเผย "นายกฯ" ขอสถานศึกษาเตรียมความพร้อมเปิดภาคเรียนที่ 1 ปีการศึกษา 2565 ในเดือนพฤษภาคม นี้  ปฏิบัติตามมาตรการสาธารณสุขในสถานศึกษาอย่างเคร่งครัด
โฆษกรัฐบาลเผย "นายกฯ" ขอสถานศึกษาเตรียมความพร้อมเปิดภาคเรียนที่ 1 ปีการศึกษา 2565 ในเดือนพฤษภาคม นี้  ปฏิบัติตามมาตรการสาธารณสุขในสถานศึกษาอย่างเคร่งครัด
วันนี้ (21 เม.ย. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้สถานศึกษาทุกสังกัด เตรียมความพร้อมก่อนเปิดภาคเรียนในเดือนพฤษภาคม 2565 นี้ ให้มีความปลอดภัย ตามมาตรการสาธารณสุขในโรงเรียน เน้นจัดการเรียนการสอนทั้งในรูปแบบออนไซต์ ออนไลน์ และแบบผสมผสาน เตรียมอาคารสถานที่ ครูและสื่ออุปกรณ์การเรียนการสอน ให้พร้อมสําหรับการจัดการเรียนการสอนในทุกรูปแบบ โดยกําชับกระทรวงศึกษาธิการมอบหมายให้เขตพื้นที่ฯ ติดตาม ดูแล ป้องกันการเกิดปัญหาวิกฤติหลังเปิดภาคเรียน
สําหรับมาตรการความปลอดภัย 6-6-7 ตามที่กระทรวงสาธารณสุขกําหนด เพื่อลดความเสี่ยงโควิด-19 ในสถานศึกษา ประกอบด้วย 6 มาตรการหลัก (DMHT-RC) เว้นระยะห่าง สวมหน้ากาก ล้างมือ คัดกรองวัดไข้ ลดการแออัด และทําความสะอาด 6 มาตรการเสริม ดูแลตนเอง ใช้ช้อนกลางส่วนตัว กินอาหารปรุงสุกใหม่ ลงทะเบียนเข้าออกโรงเรียน สํารวจตรวจสอบ และกักกันตัวเอง ส่วนแนวทาง 7 มาตรการเข้มสําหรับสถานศึกษา 1.ประเมิน TSC+ และรายงานผลผ่าน MOE COVID อย่างต่อเนื่อง 2.Small Bubble ทํากิจกรรมแบบกลุ่มย่อย 3.อาหารตามหลักสุขาภิบาลอาหารและหลักโภชนาการ 4.อนามัยสิ่งแวดล้อม ทั้งอากาศ ความสะอาด น้ํา ขยะ 5.School Isolation มีแผนเผชิญเหตุและซักซ้อม 6.Seal Route ดูแลการเดินทางจากบ้านไปโรงเรียน และ 7. School Pass สําหรับนักเรียน ครู และบุคลากรในสถานศึกษาได้รับวัคซีนจํานวนมากที่สุดอย่างน้อย 85 %   นอกจากนี้ ผู้ปกครองควรเน้นย้ําลูกหลานที่ไปโรงเรียนว่า ไม่ควรถอดหน้ากากอนามัย ไม่ลืมตรวจ ATK ไม่เล่นเป็นทีมหรือกลุ่มใหญ่ ไม่นั่งติดกันทั้งเวลาเรียน คุยเล่น ทานข้าว และไม่ใช้สิ่งของร่วมกัน สําหรับการเรียนภายในห้องเรียนต้องนั่งเรียนแบบมีการเว้นระยะ รวมถึงไม่เปิดแอร์เรียนนานเกิน 2 ชั่วโมง ต้องมีการเปิดหน้าต่างระบายอากาศ
สําหรับผู้ติดเชื้อโควิด-19 รายใหม่ วันพฤหัสบดีที่ 21 เมษายน 2565 รวม 21,931 ราย จําแนกเป็น ผู้ป่วยจากในประเทศ 21,816 ราย ผู้ป่วยมาจากต่างประเทศ 115 ราย ผู้ป่วยสะสม 1,882,795 ราย (ตั้งแต่ 1 มกราคม 2565) หายป่วยกลับบ้าน 24,619 ราย หายป่วยสะสม 1,721,418 ราย (ตั้งแต่ 1 มกราคม 2565) ผู้ป่วยกําลังรักษา 188,926 ราย เสียชีวิต 129 รายจํานวนผู้ป่วยปอดอักเสบรักษาตัวอยู่ในโรงพยาบาล 2,021 ราย เฉลี่ยจังหวัดละ 26 ราย อัตราครองเตียง ร้อยละ 25.1
.....................................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปรับลดกิจกรรมงานสืบสานวัฒนธรรมประเพณีสงกรานต์ ประจำปี 2565 ณ ทำเนียบรัฐบาล อังคาร 12 เม.ย.เป็นกิจกรรมภายในส่วนราชการ เพื่อลดการรวมกลุ่มคนจำนวนมาก
วันพุธที่ 6 เมษายน 2565
โฆษกรัฐบาลเผย นายกฯ ปรับลดกิจกรรมงานสืบสานวัฒนธรรมประเพณีสงกรานต์ ประจําปี 2565 ณ ทําเนียบรัฐบาล อังคาร 12 เม.ย.เป็นกิจกรรมภายในส่วนราชการ เพื่อลดการรวมกลุ่มคนจํานวนมาก
โฆษกรัฐบาลเผย นายกฯ ปรับลดกิจกรรมงานสืบสานวัฒนธรรมประเพณีสงกรานต์ ประจําปี 2565 ณ ทําเนียบรัฐบาล อังคาร 12 เม.ย.เป็นกิจกรรมภายในส่วนราชการ เพื่อลดการรวมกลุ่มคนจํานวนมาก ป้องกันการแพร่ระบาดโควิด-19 พร้อมแนะหน่วยงาน/ส่วนราชการจัดกิจกรรมสงกรานต์ผ่านออนไลน์
วันที่ 6 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีคําสั่งให้สํานักเลขาธิการนายกรัฐมนตรี ปรับลดพิธีการ และจํานวนผู้เข้าร่วมจัดกิจกรรม “งานสืบสานวัฒนธรรมประเพณีสงกรานต์ ประจําปี 2565” ณ ทําเนียบรัฐบาล ให้เป็นกิจกรรมภายในส่วนราชการเท่านั้น พิธีการต่าง ๆ ให้ยึดตามคําแนะนําของกระทรวงสาธารณสุขและกระทรวงวัฒนธรรม ภายใต้มาตรการป้องกันการแพร่ระบาดของไวรัสโควิด-19 และข้อกําหนดของศูนย์บริหารสถานการณ์โควิด-19 อย่างเคร่งครัด
สําหรับผู้แทน สส. สว. พรรคการเมืองรวมทั้งหัวหน้าส่วนราชการอื่น ๆ ที่เดิมตั้งใจจะมาร่วมรดน้ําขอพรนายกรัฐมนตรีรองนายกรัฐมนตรีและคณะรัฐมนตรี นายกรัฐมนตรีรับทราบด้วยความขอบคุณ แต่ขอให้เปลี่ยนเป็นการกิจกรรมที่แต่ละหน่วยงานจัดขึ้น ณ สถานที่ของตนเอง ภายใต้มาตรการ COVID Free Setting เพื่อให้ทุกส่วนราชการ จะต้องเป็นตัวอย่างที่ดีในการจัดกิจกรรมประเพณีสงกรานต์
“สําหรับสงกรานต์ปีนี้ ท่านนายกรัฐมนตรี ยังแนะหน่วยงาน ส่วนราชการของรัฐจัดกิจกรรมต่าง ๆ ผ่านระบบออนไลน์ นอกจากจะเป็นการสืบสานประเพณี วัฒนธรรมที่ดีงามของไทยแล้ว ยังถือเป็นความตั้งใจร่วมกันของทุกคน ทุกฝ่ายในการป้องกันการแพร่ระบาดของไวรัสโควิด -19 ด้วย” นายธนกร กล่าว
รัฐบาลไทย-ข่าวทำเนียบรัฐบาล-ข่าวการประชุม ครม.สัญจรจังหวัดสุราษฎร์ธานีและจังหวัดภูเก็ต
วันพุธที่ 1 มิถุนายน 2565
ข่าวการประชุม ครม.สัญจรจังหวัดสุราษฎร์ธานีและจังหวัดภูเก็ต
ระหว่างวันที่ 2-3 พฤศจิกายน 2563
นายกรัฐมนตรีเยี่ยมชมระบบติดตามผู้เดินทางเข้าออก ภายในเกาะสมุย Samui Smart City Command Center สร้างความเชื่อมั่นแก่ประชาชนและนักท่องเที่ยว​
นายกฯ พบปะชาวเกาะสมุย ย้ํารัฐบาลดูแลประชาชนทุกกลุ่ม ยืนยันทํางานอย่างเต็มที่ให้ทุกอย่างเดินหน้าต่อไปได้ ขอทุกภาคส่วนร่วมมือพัฒนาเกาะสมุยให้เจริญก้าวหน้าภายใต้แนวคิดรวมใจ ไทยสร้างชาติ
นายกรัฐมนตรีตรวจเยี่ยมสนามบินภูเก็ต เตรียมพร้อมรองรับนักท่องเที่ยว เผยทุกระบบมีความพร้อม ย้ําให้ปฏิบัติตามมาตรการควบคุมป้องกันโควิด-19 อย่างเคร่งครัด
นายกรัฐมนตรีพบผู้ประกอบการท่องเที่ยวภูเก็ต พร้อมนํา 13 มาตรการฟื้นฟูเศรษฐกิจและสังคมของจังหวัดภูเก็ต เข้าที่ประชุม ศบศ.​
นายกรัฐมนตรีปรุงเมนู ยําสับปะรดกุ้งมังกร ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
ที่ประชุม กรอ. กลุ่มจังหวัดอันดามัน รับทราบมาตรการฟื้นฟูเศรษฐกิจ นายกรัฐมนตรีเสนอการใช้จ่ายภาครัฐแบบ new normal ในลักษณะร่วมจ่าย สร้างความคุ้มค่าด้านงบประมาณ
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
นายกรัฐมนตรี เผยครม. สัญจรอนุมัติโครงการสําคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
นายกรัฐมนตรี ย้ํารัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน​
รัฐบาลไทย-ข่าวทำเนียบรัฐบาล-รมต.อนุชา เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 21 กรกฎาคม 2565
รมต.อนุชา เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รมต.อนุชา เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
วันนี้ (21 กรกฎาคม 2565) เวลา 15.30 น. นายอนุชา นาคาศัย รัฐมนตรีประจําสํานักนายกรัฐมนตรี เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ วัดพระราม 9 กาญจนาภิเษก ถนนพระราม 9 เขตบางกะปิ กรุงเทพมหานคร
โดยมีข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ และประชาชนเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สําหรับข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจที่เข้าร่วมโครงการฯ ไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 21 กรกฎาคม-13 สิงหาคม 2565 รวม 24 วัน แยกเป็นส่วนกลาง 91 คน จัดพิธีที่วัดพระราม 9 กาญจนาภิเษก และส่วนภูมิภาคทุกจังหวัด 819 คน จัดพิธีที่วัดในจังหวัดต่างๆ ที่เข้าร่วมโครงการ
รัฐมนตรีประจําสํานักนายกรัฐมนตรีกล่าวว่า เพื่อเป็นการแสดงความจงรักภักดีและสํานึกในพระมหากรุณาธิคุณ รัฐบาลได้จัดทําโครงการบรรพซาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เพื่อเฉลิมพระเกียรติและถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 และเพื่อส่งเสริมให้ประชาชน จากภาคส่วนต่าง ๆ ทั้งภาครัฐ ภาคเอกชน และประชาชน ได้มีส่วนร่วมในโครงการบรรพชาอุปสมบท 910 รูป เฉลิมพระเกียรติ ฯ รวมทั้งศึกษาพระธรรมวินัยและปฏิบัติธรรมตามหลักคําสอนของพระพุทธศาสนา สามารถนํามาปรับใช้และปฏิบัติในชีวิตประจําวัน ส่งผลให้เกิดการประพฤติปฏิบัติดีแก่สังคมโดยส่วนรวมมีจิตสํานึกในพระมหากรุณาธิคุณและการแสดงความจงรักภักดี รวมทั้งได้พัฒนาจิตใจให้เกิดสติ สมาธิ และปัญญา สามารถนําธรรมะ มาใช้ในการพัฒนางาน พัฒนาชีวิต ซึ่งจะเป็นประโยชน์ต่อตนเอง สังคม และประเทศชาติ
..........................
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ " เน้นย้ำหลัก 3 ป. ประเมิน -ปรับ- ปฏิบัติ ร่วมกันควบคุมโควิด-19 ช่วงสงกรานต์ โดยผู้ติดเชื้อรายใหม่วันนี้ รวม 19,982 ราย เสียชีวิต 101 ราย
วันอังคารที่ 12 เมษายน 2565
โฆษกรัฐบาลเผย "นายกฯ " เน้นย้ําหลัก 3 ป. ประเมิน -ปรับ- ปฏิบัติ ร่วมกันควบคุมโควิด-19 ช่วงสงกรานต์   โดยผู้ติดเชื้อรายใหม่วันนี้  รวม 19,982 ราย เสียชีวิต 101 ราย
โฆษกรัฐบาลเผย "นายกฯ " เน้นย้ําหลัก 3 ป. ประเมิน -ปรับ- ปฏิบัติ ร่วมกันควบคุมโควิด-19 ช่วงสงกรานต์   โดยผู้ติดเชื้อรายใหม่วันนี้  รวม 19,982 ราย เสียชีวิต 101 ราย
วันนี้ (12 เม.ย. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําสงกรานต์ปลอดโควิด-19 ด้วยมาตรการ COVID FREE Setting โดยเชิญชวนประชาชนและผู้ประกอบการ ทุกภาคส่วน เน้นหลัก 3 ป. ของกระทรวงสาธารณสุข ดังนี้
1) ป.ประเมิน- ความเสี่ยงกิจกรรมหรือรูปแบบงาน ได้แก่ ความหนาแน่นของจํานวนผู้ร่วมงาน หรือการเว้นระยะห่าง การพูดคุย การสวมหน้ากากและการระบายอากาศ
ซึ่งหากพบกิจกรรมที่มีลักษณะเสี่ยง ตั้งแต่ 2 ข้อขึ้นไป ถือว่ามีความเสี่ยงสูง2) ป.ปรับ - ถ้าประเมินว่ามีความเสี่ยงควรปรับตามมาตรการความปลอดภัย COVID FREE Setting ทั้ง 3 ด้าน เจ้าภาพ ผู้จัดงาน ให้เลือกสถานที่ ที่มีการระบายอากาศที่ดีมีการทําความสะอาดจุดสัมผัสร่วม หรือจุดเสี่ยงต่างๆ จัดสถานที่สําหรับล้างมือ เลี่ยงหรืองดกิจกรรมที่มีลักษณะที่มีการใกล้ชิดกัน
หรือเน้นการจํากัดจํานวนคนในบางกิจกรรม รวมทั้ง ผู้จัดงานและผู้ร่วมงานควรได้รับวัคซีนครบตามเกณฑ์ รวมทั้ง ประเมินความเสี่ยงตนเองด้วย Thai Stop COVID Plus หากพบว่า
มีความเสี่ยงสูงควรงดไปร่วมงาน3) ป.ปฏิบัติ - ปฏิบัติตามมาตรการป้องกัน DMHTA ในระหว่างร่วมงานอย่างเคร่งครัด หลังจากเข้าร่วมงานควรเฝ้าระวังตนเองอย่างน้อย 10 วัน
ทั้งนี้ นายกรัฐมนตรีย้ําถึงมาตรการ 2 U ป้องกันควบคุมโรคโควิดในช่วงนี้ ทั้ง Universal Prevention สวมหน้ากาก เว้นระยะห่าง เมื่อใกล้ชิดผู้สูงอายุ เด็กเล็ก ผู้ที่มีโรคเรื้อรัง รวมทั้งงดรับประทานอาหารร่วมกัน รวมถึงการดูแลตนเองให้ปลอดความเสี่ยงติดเชื้อ (Self clean-up) ก่อนกลับไปเยี่ยมญาติ ผู้ใหญ่ และ Universal Vaccination ทุกกลุ่มอายุเข้ารับการฉีดวัคซีนโควิด-19 ทั้งเข็มปกติและเข็มกระตุ้นอีกด้วย
สําหรับผู้ติดเชื้อรายใหม่วันนี้ (วันอังคารที่ 12 เมษายน 2565)รวม 19,982 ราย จําแนกเป็น ผู้ป่วยจากในประเทศ 19,930 ราย ผู้ป่วยมาจากต่างประเทศ 52 ราย ผู้ป่วยสะสม 1,702,419 ราย (ตั้งแต่ 1 มกราคม 2565) หายป่วยกลับบ้าน 28,057 ราย หายป่วยสะสม 1,493,672 ราย (ตั้งแต่ 1 มกราคม 2565) ผู้ป่วยกําลังรักษา 237,399 ราย เสียชีวิต 101 ราย จํานวนผู้ป่วยปอดอักเสบ รักษาตัวอยู่ในโรงพยาบาล 2,056 ราย เฉลี่ยจังหวัดละ 27 ราย อัตราครองเตียง ร้อยละ 30.0 การให้บริการวัคซีน โควิด-19 สะสมอยู่ที่ 131,509,798 โดส เข็มที่ 1 ฉีดสะสม 55,955,320 โดส เข็มที่ 2 ฉีดสะสม 50,617,229 โดส เข็มที่ 3 ฉีดสะสม 22,577,925 โดส เข็มที่ 4 ฉีดสะสม 2,359,324 โดส
.................
รัฐบาลไทย-ข่าวทำเนียบรัฐบาล-สธ. กระจาย ATK 250,000 ชุด แก่ผู้ประกอบการด้านอาหารทั่วประเทศ
วันศุกร์ที่ 8 ตุลาคม 2564
สธ. กระจาย ATK 250,000 ชุด แก่ผู้ประกอบการด้านอาหารทั่วประเทศ
....
กระทรวงสาธารณสุข (สธ.) กระจายชุดตรวจ ATK จํานวน 250,000 ชุด ผ่านศูนย์อนามัยเพื่อแจกจ่ายให้ผู้ประกอบกิจการด้านอาหารทั่วประเทศ ได้แก่ ตลาด ร้านอาหาร แผงลอย และเดลิเวอรี ซึ่งเป็นกลุ่มที่มีความเสี่ยงสูงในการติดเชื้อและแพร่ระบาดของโรคโควิด-19
.
โดยขอความร่วมมือผู้ประกอบการด้านอาหาร ตรวจคัดกรองด้วยชุดตรวจ ATK ทุก 7 วัน ควบคู่กับการยึดหลักปฏิบัติ 10 ข้อในการป้องกันการติดเชื้อแบบครอบจักรวาล (Universal Prevention) อย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เร่งดำเนินการกรณีน้ำมันดิบค้างท่อรั่วไหลออกสู่ทะเลจังหวัดระยอง ตามแผนเผชิญเหตุฯ พร้อมแจ้งความดำเนินคดีบริษัทฯ ที่ทำให้น้ำมันรั่วไหล
วันศุกร์ที่ 11 กุมภาพันธ์ 2565
กรมเจ้าท่า กระทรวงคมนาคม เร่งดําเนินการกรณีน้ํามันดิบค้างท่อรั่วไหลออกสู่ทะเลจังหวัดระยอง ตามแผนเผชิญเหตุฯ พร้อมแจ้งความดําเนินคดีบริษัทฯ ที่ทําให้น้ํามันรั่วไหล
...
จากที่ได้รับแจ้งจาก บริษัท สตาร์ปิโตรเลียม รีไฟน์นิ่ง จํากัด (มหาชน) SPRC ที่ได้ดําเนินการขยับท่อ เพื่อตรวจสอบท่อบริเวณจุดรั่วทุ่นผูกจอดเรือ SPM (single point mooring) ทําให้เกิดเหตุน้ํามันดิบที่ค้างท่อเดิมไหลออกสู่ทะเลเพิ่มเติม ซึ่งจากการประมาณการ มีปริมาณน้ํามัน 5000 ลิตร บริษัท SPRC ได้ดําเนินการเข้าล้อมบูมและดําเนินการเร่งจัดเก็บคราบน้ํามันดังกล่าวฯ เรียบร้อยแล้ว
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ได้สั่งการให้สํานักงานเจ้าท่าภูมิภาค สาขาระยอง ออกประกาศกรมเจ้าท่า ให้ระมัดระวังการเดินเรือและระมัดระวังความปลอดภัย หลีกเลี่ยงการเดินเรือผ่านบริเวณดังกล่าว พร้อมกันนี้ สํานักงานเจ้าท่าภูมิภาค สาขาระยอง ได้เข้าแจ้งความร้องทุกข์ต่อพนักงานสอบสวนสถานีตํารวจภูธรมาบตาพุด ในการกระทําดังกล่าวที่ฝ่าฝืนคําสั่งระงับใช้ท่าเรือ และก่อให้เกิดมลพิษทางทะเล พร้อมกันนี้กรมเจ้าท่ามีหนังสือแจ้งให้บริษัทฯ ดําเนินการปฏิบัติตามแผนเผชิญเหตุในระดับ Tier 1 ที่มีระดับปริมาณรั่วไหลไม่เกิน 20 ตัน ส่วนใหญ่เกิดขึ้นระหว่างขนถ่ายน้ํามัน ผู้ที่ทําให้เกิดน้ํามันรั่วไหลต้องเป็นผู้รับผิดชอบในการขจัดคราบน้ํามัน หรือขอรับความช่วยเหลือจากหน่วยงานที่เกี่ยวข้อง โดยบริษัทฯ ได้ทําการแจ้งให้กรมเจ้าท่าทราบแล้ว พร้อมแจ้งผู้ว่าราชการจังหวัดระยองรับทราบเหตุการณ์ดังกล่าว เพื่อเตรียมการรองรับเหตุที่เกิดขึ้นกรณีหากคราบน้ํามันขยายวงกว้าง
สําหรับการดําเนินการตามแผนขจัดคราบน้ํามัน กรมเจ้าท่า ได้ให้บริษัทเข้าระงับเหตุดังกล่าว อาทิ การล้อมบูม จัดเรือสนับสนุน และรายงานผลการทํางานให้กรมเจ้าท่าทราบทันที ในส่วนของกรมเจ้าท่า ได้ทําการจัดเรือตรวจการณ์เข้าสนับสนุน พร้อมตรวจสอบพื้นที่เกิดเหตุ ปัจจุบันบริษัทฯสามารถระงับเหตุการณ์ได้แล้ว และจะดําเนินการฟื้นฟูตามมาตรการ พร้อมประเมินค่าความเสียหายต่อสภาพแวดล้อมอันเนื่องมาจากน้ํามันต่อไป
รัฐบาลไทย-ข่าวทำเนียบรัฐบาล-วธ.เชิญชวนพสกนิกรชาวไทยร่วมกันแสดงออกถึงความจงรักภักดีและน้อมรำลึกถึงพระมหากรุณาธิคุณ จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร
วันศุกร์ที่ 8 ตุลาคม 2564
วธ.เชิญชวนพสกนิกรชาวไทยร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณ จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร
วธ.เชิญชวนพสกนิกรชาวไทยร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณ จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วธ.เชิญชวนพสกนิกรชาวไทยร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณ จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนา พระมหากษัตริย์ จึงได้ร่วมกับหน่วยงานรัฐ เอกชนและเครือข่าย ทางศาสนาและวัฒนธรรมจัดกิจกรรมน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 โดยมอบหมายหน่วยงานสังกัดวธ.ทั้งส่วนกลางและส่วนภูมิภาคทั่วประเทศ จัดตั้งโต๊ะหมู่ประดิษฐานพระบรมฉายาลักษณ์พร้อมเครื่องราชสักการะตามอาคารสถานที่ ระหว่างวันที่ 1 - 31 ตุลาคม 2564 โดยในส่วนกลาง วธ.ได้จัดพิธีวางพวงมาลาหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 13 ตุลาคม 2564 ณ อาคารวัฒนธรรมวิศิษฏ์ กระทรวงวัฒนธรรม ขณะเดียวกันกรมการศาสนาจัดพิธีทําบุญและพิธีสวดพระพุทธมนต์ถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ณ วัดพระราม 9 กาญจนาภิเษก กรุงเทพฯ
รัฐมนตรีว่าการกระทรวงวัฒนธรรม กล่าวอีกว่า สําหรับส่วนภูมิภาค มอบหมายให้กรมการศาสนา และสํานักงานวัฒนธรรมจังหวัด ร่วมกับเครือข่ายทางวัฒนธรรมจัดกิจกรรมถวายพระราชกุศลฯ พร้อมกันกับส่วนกลางตามความเหมาะสม โดยจัดพิธีทําบุญตักบาตรพระสงฆ์ การปฏิบัติธรรมถวายเป็นพระราชกุศลฯ นิทรรศการน้อมรําลึกในพระมหากรุณาธิคุณและกิจกรรมจิตอาสาบําเพ็ญสาธารณประโยชน์ รวมทั้งขอความร่วมมือองค์กรศาสนาอื่นๆ จัดพิธีทางศาสนา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ภายในองค์กรหรือศาสนสถานตามที่เห็นสมควรและในส่วนของหอภาพยนตร์ (องค์การมหาชน) ได้เผยแพร่ภาพยนตร์ข่าวพระราชกรณียกิจเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ทางช่องยูทูบของหอภาพยนตร์ (องค์การมหาชน) ทั้งนี้ ได้กําชับให้ทุกหน่วยงานของวธ.จัดกิจกรรมโดยปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
นายอิทธิพล กล่าวด้วยว่า ตลอดระยะเวลา 70 ปีแห่งการครองราชย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองประเทศชาติและประชาชน ด้วยทศพิธราชธรรม ทรงทุ่มเทกําลังพระวรกายและกําลังพระราชหฤทัย ในการบําเพ็ญพระราชกรณียกิจนานัปการ เพื่อความกินดีอยู่ดี คุณภาพชีวิตที่ดีให้แก่อาณาประชาราษฎร์ ยังความเจริญก้าวหน้า อย่างยั่งยืนของประเทศชาติ ทั้งนี้ วธ.ขอเชิญชวนพสกนิกรชาวไทย ร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณอันหาที่สุดมิได้โดยพร้อมเพรียงกัน
รัฐบาลไทย-ข่าวทำเนียบรัฐบาล-ทริสเรทติ้ง จัดอันดับเครดิตองค์กรให้วิทยุการบินฯ ที่ระดับสูงสุด “AAA” ต่อเนื่อง 8 ปีซ้อน
วันจันทร์ที่ 18 กรกฎาคม 2565
ทริสเรทติ้ง จัดอันดับเครดิตองค์กรให้วิทยุการบินฯ ที่ระดับสูงสุด “AAA” ต่อเนื่อง 8 ปีซ้อน
ทริสเรทติ้งจัดอันดับเครดิตองค์กรของวิทยุการบินฯ คงเดิมที่ระดับ “AAA” และได้กําหนดแนวโน้มอันดับเครดิตที่ระดับ “Stable” หรือคงที่ ซึ่งเป็นระดับสูงสุดเช่นปีที่ผ่านมา และต่อเนื่องเป็นปีที่ 8
จากผลการทบทวนอันดับเครดิตล่าสุดประจําปี 2565 บริษัท ทริสเรทติ้ง จํากัด (ทริสเรทติ้ง) ได้ยืนยันอันดับเครดิตองค์กรของ บริษัท วิทยุการบินแห่งประเทศไทย จํากัด (บวท.) กระทรวงคมนาคม คงเดิมที่ระดับ “AAA” และได้กําหนดแนวโน้มอันดับเครดิตที่ระดับ “Stable” หรือคงที่ โดยอันดับเครดิตสะท้อนถึงสถานะของ บวท. ซึ่งเป็นองค์กรที่เกี่ยวข้องกับภาครัฐที่มีความสัมพันธ์กับรัฐบาลในระดับสูงและมีบทบาทสําคัญในอุตสาหกรรมการบินของประเทศไทย ในฐานะเป็นผู้ให้บริการการเดินอากาศรายหลักของประเทศ รวมถึงมีความเป็นไปได้มากที่ บวท. จะได้รับการสนับสนุนจากภาครัฐอย่างพอเพียงและทันเหตุการณ์ ในกรณีที่ บวท. ประสบกับปัญหาทางด้านการเงิน ทั้งนี้ แม้ว่าสถานการณ์แพร่ระบาดของโควิด 19 จะส่งผลกระทบต่อปริมาณเที่ยวบินและการชะลอตัวของอุตสาหกรรมการบิน รวมทั้งส่งผลให้รายได้ของ บวท. ลดลงในปีงบประมาณ 2563-2564 แต่ทริสเรทติ้งได้คาดการณ์ว่า ปริมาณการจราจรทางอากาศจะค่อย ๆ ฟื้นตัวขึ้นอย่างต่อเนื่อง สอดคล้องกับการผ่อนคลายมาตรการควบคุมการเดินทางในช่วงครึ่งหลังของปี 2565 โดยคาดว่าปริมาณการจราจรทางอากาศในปีงบประมาณ 2565 จะฟื้นตัวขึ้นเป็น 38% ของปีงบประมาณ 2562 และในปีงบประมาณ 2566 จะเพิ่มเป็น 58% ของปีงบประมาณ 2562 ก่อนที่จะเพิ่มเป็น 85% ในปีงบประมาณ 2567 ซึ่งการฟื้นตัวของปริมาณการจราจรทางอากาศ เป็นปัจจัยที่ส่งผลให้ บวท. มีรายได้เพิ่มขึ้น และคาดว่าผลการดําเนินงานของ บวท. จะฟื้นตัวอย่างค่อยเป็นค่อยไป ในช่วงปีงบประมาณ 2565-2567 โดย บวท.จะมีสภาพคล่องทางการเงินที่เพียงพอในช่วง 12 เดือนข้างหน้า
สําหรับแนวโน้มอันดับเครดิต “Stable” หรือคงที่ สะท้อนให้เห็นว่า บวท. จะยังคงสถานะเป็นองค์กรที่เกี่ยวกับภาครัฐต่อไป โดยมีความสัมพันธ์และมีความสําคัญกับรัฐบาลในระดับสูงในฐานะที่เป็น ผู้ให้บริการการเดินอากาศรายหลักของประเทศไทย ทั้งนี้ บวท. ได้รับการจัดอันดับเครดิตสูงสุด AAA ตั้งแต่ปี 2558 ต่อเนื่องมาจนถึงปัจจุบัน
รัฐบาลไทย-ข่าวทำเนียบรัฐบาล-กทม. เปิดตัว “รถฉีดวัคซีนถึงบ้าน" ลุยฉีดเชิงรุก เข้าถึงทุกชุมชน
วันพฤหัสบดีที่ 26 สิงหาคม 2564
กทม. เปิดตัว “รถฉีดวัคซีนถึงบ้าน" ลุยฉีดเชิงรุก เข้าถึงทุกชุมชน
....
กรุงเทพมหานคร (กทม.) เปิดตัว "รถฉีดวัคซีนถึงบ้าน" (BKK Mobile Vaccination Unit: BMV) เดินหน้าฉีดวัคซีนป้องกันโรคโควิด-19 ให้กับประชาชนโดยเฉพาะกลุ่มเปราะบาง ผู้สูงอายุ ผู้ป่วยติดเตียงในทุกพื้นที่เขตอย่างทั่วถึง
.
รถฉีดวัคซีนนี้ ครบครันด้วยทีมหมอ พยาบาล และอุปกรณ์การแพทย์ที่จําเป็น เช่น เครื่องวัดความดัน ตู้เย็นเก็บรักษาวัคซีน อุปกรณ์ปฐมพยาบาล เตียงสนาม เครื่องกระตุ้นหัวใจ (AED) ฯลฯ ที่ได้มาตรฐาน ปลอดภัยเช่นเดียวกับใน รพ. และมีการทําความสะอาดฆ่าเชื้อทุกวัน
.
คาดว่าจะออกวิ่งให้บริการได้ตั้งแต่เดือน ก.ย. เป็นต้นไป เพื่ออํานวยความสะดวกและลดความเสี่ยงในการเดินทางมาฉีดวัคซีนของประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ขยายเวลาลดภาษีนำเข้า “เวชภัณฑ์ – เครื่องมือแพทย์” เพื่อบริจาค
วันพุธที่ 23 มิถุนายน 2564
​ขยายเวลาลดภาษีนําเข้า “เวชภัณฑ์ – เครื่องมือแพทย์” เพื่อบริจาค
วันเสาร์ที่ 22 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านโควิด-19 ที่บริจาคเป็นสาธารณกุศล ให้แก่ สถานพยาบาลของรัฐทุกประเภท สําหรับการนําเข้าและบริจาคตั้งแต่วันที่ 1 มี.ค. 64 - 31 มี.ค. 65 หลังจากที่มาตรการเดิมสิ้นสุดไปเมื่อวันที่ 28 ก.พ. 64 โดยยกเว้นภาษีมูลค่าเพิ่มสําหรับการนําเข้าสินค้าที่ใช้รักษา วินิจฉัย หรือป้องกันโรคโควิด-19 และยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคล โดยไม่นําต้นทุนของสินค้ามาหักเป็นรายจ่ายในการคํานวณภาษีเงินได้นิติบุคคล ทั้งนี้ เพื่อสร้างแรงจูงใจให้ภาคเอกชนมีส่วนร่วมป้องกัน ระงับ ยับยั้งการแพร่ระบาดของโรค ซึ่งจะเป็นผลดีแก่สุขภาพของประชาชน ตลอดจนเศรษฐกิจและสังคมของประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯชวนชิมกาแฟ “โรบัสต้า สะบ้าย้อย” หอม กลมกล่อม ไม่เปรี้ยว ผลงานรัฐบาลส่งเสริมอาชีพชาวจังหวัดชายแดนใต้ เตรียมดันขึ้น GI
วันเสาร์ที่ 30 กรกฎาคม 2565
นายกฯชวนชิมกาแฟ “โรบัสต้า สะบ้าย้อย” หอม กลมกล่อม ไม่เปรี้ยว ผลงานรัฐบาลส่งเสริมอาชีพชาวจังหวัดชายแดนใต้ เตรียมดันขึ้น GI
รัฐบาลส่งเสริมการปลูกกาแฟโรบัสต้าเป็นพืชเศรษฐกิจจังหวัดชายแดนใต้ ชาวบ้านพื้นที่ให้ความสนใจ สร้างรายได้เพิ่มเกษตรกรได้จริง อยู่ในขั้นพัฒนาสายพันธุ์ท้องถิ่น  “โรบัสต้ายอดดํา” เตรียมขึ้นทะเบียน GI
วันที่ 30 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ได้ลงพื้นที่จังหวัดชายแดนใต้เมื่อสัปดาห์ที่ผ่านมาเพื่อติดตามการขับเคลื่อนนโยบายของพลเอก ประยุทธ์ จันทร์โอชา นายกรัฐมนตรี เรื่องการส่งเสริมเกษตรกรในพื้นที่ปลูกกาแฟ เนื่องจากเป็นอีกหนึ่งทางเลือกที่จะสามารถสร้างอาชีพ สร้างรายได้แก่ประชาชนเป็นอย่างดี ทั้งนี้ ศูนย์อํานวยการบริหารจังหวัดชายแดนภาคใต้ (ศอ.บต.) และกองกําลังทหารพัฒนา ได้ร่วมกันขับเคลื่อนและพัฒนากาแฟโรบัสต้า ที่ปัจจุบันถือเป็นพืชเศรษฐกิจชนิดหนึ่ง ที่เกษตรกรในพื้นที่นิยมปลูกกันมากขึ้น โดยเฉพาะในพื้นที่อําเภอเบตง อําเภอธารโต จังหวัดยะลา และอําเภอสะบ้าย้อย จังหวัดสงขลา
นางสาวรัชดา กล่าวว่า จากการลงพื้นที่ อ.สะบ้าย้อย ได้พบกับนายจีรวัฒน์ นุ่นศรี ประธานกลุ่มวิสาหกิจชุมชนเกษตรผสมผสานรักบ้านเกิด ตําบลเขาแดง อ. สะบ้าย้อย ซึ่งเล่าว่า ประชาชนที่นี่มีความสุขและมีความหวังจากโครงการส่งเสริมการปลูกกาแฟเป็นอย่างมาก เพราะนอกจากจะมีรายได้เพิ่มขึ้นอย่างชัดเจนแล้ว ทุกคนยังรู้สึกภาคภูมิใจที่ได้เป็นส่วนหนึ่งของการเผยแพร่ความโดดเด่นของพื้นที่ ทั้งนี้ นายจีรวัฒน์ ฝากขอบคุณนายกรัฐมนตรี ที่ให้การส่งเสริมการสร้างอาชีพและสร้างรายได้ นําไปสู่ผลลัพธ์ที่จับต้องได้จริง อีกทั้งยังได้ฝากกาแฟโรบัสต้า อ.สะบ้าย้อย ให้นายกฯได้ชิมด้วย ซึ่งกาแฟของสะบ้าย้อยมีความโดดเด่นในเรื่องรสชาติ สืบสายพันธุ์ดั้งเดิมที่มีอายุมากกว่า 300 ปี ต้นขึ้นอยู่ริมเชิงเขาบริเวณถ้ําคอก ซึ่งสถานที่นี้เคยเป็นที่นั่งวิปัสสนากรรมฐานของหลวงพ่อทวดเหยียบน้ําทะเลจืด เมื่อครั้งเดินทางไปธุดงค์ในสมัยกรุงศรีอยุธยา ขณะนี้ภาครัฐได้ให้การสนับสนุนการขยายสายพันธุ์ “โรบัสต้ายอดดํา” ซึ่งเป็นสายพันธุ์ที่มีอัตลักษณ์เฉพาะถิ่นของตําบลเขาแดง และมีความเป็นไปได้ว่าจะสามารถขึ้นทะเบียนเป็นสินค้าบ่งชี้ทางภูมิศาสตร์ (Geographical Identification: GI) จากกรมทรัพย์สินทางปัญญาได้ในปีหน้า และจะยกระดับสู่สากลต่อไป
“นายกรัฐมนตรีได้ชิมกาแฟแล้ว ท่านบอกอร่อยมาก ชอบ หอม ไม่เปรี้ยว ไม่ขมมาก กลมกล่อม อยากให้คอกาแฟลองชิมกัน จะได้ช่วยประชาสัมพันธ์ของดีๆประจําถิ่น ประเทศไทยมีของดีเยอะ เราต้องช่วยกันบอกต่อ ของจะได้ขายดี ชาวบ้านมีรายได้เพิ่ม และทุกภาคส่วน รัฐ-ประชาชน-เอกชนร่วมมือกัน ของพื้นถิ่นสามารถไปไกลสู่ตลาดต่างชาติได้แน่นอน” นางสาวรัชดา กล่าว
รัฐบาลไทย-ข่าวทำเนียบรัฐบาล-กระทรวงแรงงานแจ้งแรงงานไทยที่กลับจากทำงานเก็บผลไม้ป่าในฟินแลนด์และสวีเดน ปรับลดระยะเวลากักกันตัวเหลือ 7วัน หรือ 10 วัน ตามที่ศบค.กำหนด
วันพฤหัสบดีที่ 7 ตุลาคม 2564
กระทรวงแรงงานแจ้งแรงงานไทยที่กลับจากทํางานเก็บผลไม้ป่าในฟินแลนด์และสวีเดน ปรับลดระยะเวลากักกันตัวเหลือ 7วัน หรือ 10 วัน ตามที่ศบค.กําหนด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 30 กันยายน 2564 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) มีมาตรการการปรับลดระยะเวลาการกักกันตัว
สําหรับผู้เดินทางทางมาจากต่างประเทศจากเดิม 14 วัน เป็น 7 วันหรือ 10 วัน แล้วแต่กรณี โดยมีมติให้แรงงานไทยที่กลับจากการทํางานเก็บผลไม้ป่าในฟินแลนด์และสวีเดน ที่เดินทางถึงประเทศไทยตั้งแต่วันที่ 1 ต.ค. 64 เป็นต้นไป เข้ารับการกักกันตัวตามเงื่อนไข ดังนี้
1. กลุ่มแรงงานไทยที่มีเอกสารรับรองการฉีดวัคซีน (Vaccine Certificate) ครบ 2 เข็มก่อนเดินทางเข้าประเทศไทย 14 วัน ลดเวลาการกักกันตัวเหลือ 7 วัน และตรวจหาเชื้อด้วยวิธี RT-PCR 2 ครั้ง ในวันแรกที่มาถึง (วันที่ 0-1) และครั้งที่สอง (วันที่ 6-7) ก่อนออกจากสถานที่กักกันตัว
2. กลุ่มแรงงานไทยที่ได้รับการฉีดวัคซีนยังไม่ครบ 2 เข็ม ให้กักกันตัว 10 วัน และตรวจหาเชื้อด้วยวิธี RT-PCR 2 ครั้ง ในวันแรกที่มาถึง (วันที่ 0-1) และครั้งที่สอง (วันที่ 8-9) ก่อนออกจากสถานที่กักกันตัว
นายสุชาติ กล่าวต่อไปว่า นอกจากนี้ยังปรับลดราคาการกักกันตัวในสถานที่กักกันรูปแบบเฉพาะองค์กร (Organizational Quarantine: OQ) ซึ่งมีให้เลือกทั้งแบบห้องพักเดี่ยว และห้องพักคู่ มีค่าใช้จ่ายสําหรับการบริการแบบครบวงจรตลอดระยะเวลาการกักตัว 7 วัน สําหรับห้องพักเดี่ยว ราคา 13,500 บาท/ห้อง และห้องพักคู่ 23,500 บาท/ห้อง สําหรับระยะเวลากักตัว 10 วัน ห้องพักเดี่ยว ราคา 18,857 บาท/ห้อง และห้องพักคู่ 32,714 บาท/ห้อง ซึ่งการลดระยะเวลาการกักตัวในครั้งนี้ จะช่วยให้แรงงานไทยประหยัดค่าใช้จ่ายมากขึ้น เกี่ยวกับเรื่องนี้ พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ท่านก็กําชับกระทรวงแรงงานให้ดูแลแรงงานไทยที่เดินทางกลับจากการทํางาน
ต่างประเทศให้ดีมาโดยตลอด ให้คํานึงถึงความคุ้มค่าด้านค่าใช้จ่าย พร้อมกับได้ใช้บริการสถานที่กักกันที่มีมาตรฐานการป้องกันและควบคุมโรคตามที่สาธารณสุขกําหนด
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เมื่อสิ้นสุดฤดูกาลเก็บผลไม้ป่าปี 2021 จะมีแรงงานเดินทางกลับประเทศไทยระหว่างวันที่ 21 ก.ย. -28 ต.ค. 64 รวม 8,153 คน จากประเทศฟินแลนด์ จํานวน 3,081 คน และประเทศสวีเดน จํานวน 5,072 คน โดยทุกคนที่เข้ารับการกักกันตัวในโรงแรมที่พักซึ่งเป็นสถานที่กักกันรูปแบบเฉพาะองค์กร (OQ) หากตรวจพบเชื้อโควิด-19 ทางโรงแรมจะแจ้งโรงพยาบาลคู่สัญญาเพื่อรับตัวไปรักษา โดยบริษัทประกันที่แรงงานไทยทําประกันไว้ก่อนเดินทางไปทํางานต่างประเทศ
ตามที่กรมการจัดหางานกําหนด จะเป็นผู้รับผิดชอบค่าใช้จ่ายในการรักษาพยาบาล
ทั้งนี้ คนหางานที่ต้องการเดินทางไปทํางานต่างประเทศ สามารถสอบถามข้อมูลเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694 หรือเว็บไซต์กองบริหารแรงงานไทยไปต่างประเทศ www.doe.go.th/overseas
รัฐบาลไทย-ข่าวทำเนียบรัฐบาล-ออมสิน เปิดกู้ “SMEs เต็มสุข เต็มสิบ” ช่วยเหลือผู้ประกอบการกลาง-เล็กได้ไปต่อ ปลดล็อคหลักประกัน กู้ไม่เกิน 5 ล้าน บสย ค้ำประกันเต็มวงเงิน
วันอังคารที่ 26 เมษายน 2565
ออมสิน เปิดกู้ “SMEs เต็มสุข เต็มสิบ” ช่วยเหลือผู้ประกอบการกลาง-เล็กได้ไปต่อ ปลดล็อคหลักประกัน กู้ไม่เกิน 5 ล้าน บสย ค้ําประกันเต็มวงเงิน
สินเชื่อ GSB SMEs เต็มสุข เต็มสิบ จัดทําขึ้นเป็นพิเศษเพื่อผู้ประกอบการ SMEs ขนาดกลางและขนาดย่อม ที่มีศักยภาพและต้องการเงินทุน แต่ขาดหลักประกันหรือมีหลักประกันไม่เพียงพอ โดยกู้เพื่อเป็นเงินลงทุนและเสริมสภาพคล่องในกิจการ หรือกู้เพื่อการรีไฟแนนซ์
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์การแพร่ระบาดโควิด-19 ที่ส่งผลกระทบต่อเนื่องโดยเฉพาะผู้ประกอบการ SMEs ขนาดกลางและขนาดย่อม โดยที่ผ่านมาธนาคารได้ให้ความช่วยเหลือในหลายมาตรการตามข้อสั่งการของรัฐบาลโดยพลเอกประยุทธ์ จันทร์โอชา นายกรัฐมนตรี ซึ่งผลกระทบจากสถานการณ์การแพร่ระบาดของโควิด-19 ก็ยังมีอยู่ ล่าสุดธนาคารออมสิน ได้เปิดให้กู้ สินเชื่อ GSB SMEs เต็มสุข เต็มสิบ เพื่อช่วยเหลือผู้ประกอบการ SMEs ทุกกลุ่มกิจการ โดยเปิดให้กู้ได้ทั้งผู้ประกอบการ SMEs ที่เป็นบุคคลธรรมดา และนิติบุคคล ให้วงเงินกู้สูงสุดไม่เกิน 10 ล้านบาท อัตราดอกเบี้ย 6 เดือนแรก เริ่มต้นที่ 2.99% ต่อปี ปลอดชําระเงินต้นสูงสุด 2 ปีและผ่อนได้นานสูงสุด 10 ปี สําหรับหลักประกันการกู้สามารถจะเลือกใช้บรรษัทประกันสินเชื่ออุตสาหกรรมขนาดย่อม หรือ บสย. ค้ําประกันสินเชื่อทั้งวงเงิน (กรณีกู้ไม่เกิน 5 ล้านบาท) หรือใช้สมุดเงินฝากออมสิน สลากออมสินพิเศษ พันธบัตร ที่ดินและอาคาร โฉนดที่ดิน หรือคอนโดมีเนียม เป็นหลักประกัน กรณีหลักประกันไม่เพียงพอสามารถใช้ บสย.ร่วมค้ําประกันด้วยก็ได้ ทั้งนี้ ผู้สนใจสามารถยื่นกู้ได้ตั้งแต่บัดนี้เป็นต้นไป จนถึงวันที่ 30 ธันวาคม 2565 ที่สาขาธนาคารออมสินทุกแห่งทั่วประเทศ
สินเชื่อ GSB SMEs เต็มสุข เต็มสิบ จัดทําขึ้นเป็นพิเศษเพื่อผู้ประกอบการ SMEs ขนาดกลางและขนาดย่อม ที่มีศักยภาพและต้องการเงินทุน แต่ขาดหลักประกันหรือมีหลักประกันไม่เพียงพอ โดยกู้เพื่อเป็นเงินลงทุนและเสริมสภาพคล่องในกิจการ หรือกู้เพื่อการรีไฟแนนซ์จากสถาบันการเงินอื่น ซึ่งเป็นความตั้งใจของธนาคารออมสินที่อยากช่วยให้ผู้ประกอบการเข้าถึงแหล่งเงินกู้ได้อย่างทั่วถึงด้วยเงื่อนไขที่ผ่อนปรน สามารถผ่านพ้นความยากลําบากนี้และดําเนินธุรกิจต่อไปได้
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/pr-news-26-04-65/
รัฐบาลไทย-ข่าวทำเนียบรัฐบาล-ปลัดฯ กอบชัย นำผู้บริหารกระทรวงฯ เยี่ยมชมกระบวนการผลิตสินค้าเหล็กพื้นที่จังหวัดระยอง
วันพฤหัสบดีที่ 23 ธันวาคม 2564
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตสินค้าเหล็กพื้นที่จังหวัดระยอง
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท เหล็กสยามยามาโตะ (SYS)
ปลัดฯ กอบชัย นําผู้บริหารกระทรวงฯ เยี่ยมชมกระบวนการผลิตสินค้าเหล็กพื้นที่จังหวัดระยอง
วันนี้ (23 ธันวาคม 2564) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท เหล็กสยามยามาโตะ (SYS) พร้อมด้วย นายธนะ อัลลภาชน์ ผู้ตรวจราชการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายบรรจง สุกรีฑา เลขาธิการสํานักงานผลิตภัณฑ์มาตรฐานอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายพุทธิกรณ์ วิชัยดิษฐ อุตสาหกรรมจังหวัดระยอง นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย ข้าราชการและเจ้าหน้าที่กระทรวงอุตสาหกรรม ร่วมลงพื้นที่เยี่ยมชม โดยมี นายเจษฎา ปลั่งมณี กรรมการผู้จัดการ บริษัท เหล็กสยามยามาโตะ และคณะผู้บริหาร ให้การต้อนรับ ณ นิคมอุตสาหกรรมมาบตาพุด จังหวัดระยอง
สําหรับ บริษัท เหล็กสยามยามาโตะ (SYS) เป็นบริษัทผลิตเหล็กโครงสร้างรูปพรรณรีดร้อน โดยมีโรงงานผลิตเหล็กโครงสร้างรูปพรรณรีดร้อน 2 แห่ง มีกําลังการผลิต รวมกัน 1.1 ล้านตัน โดยผลิตภัณฑ์ทุกชิ้นของ SYS ผ่านการรับรองคุณภาพสินค้าและกรรมวิธีการผลิต ซึ่งได้รับมาตรฐานในระดับนานาชาติ เป็นที่ยอมรับในระดับสากล สินค้าของ SYS ประกอบด้วย เหล็กโครงสร้างรูปพรรณรีดร้อนหน้าตัดต่างๆ ได้แก่ H-BEAM, I-BEAM, CHANNEL, ANGEL, CUT-BEAM, SHEET PILE อีกทั้ง ยังมีหน่วยงาน Steel Solution by SYS ที่ให้บริการด้านการออกแบบโครงสร้างเหล็กครบวงจร อาทิ งานออกแบบโครงสร้าง งานแปรรูปสินค้า และบริการติดตั้งโครงสร้างเหล็ก โดยวิศวกรผู้เชี่ยวชาญ ด้านการส่งออกนอกจากจะขายในประเทศส่วนหนึ่งแล้ว ยังมีการส่งออกไปอีกในหลายประเทศ อาทิ มาเลเซีย สิงคโปร์ ฟิลิปปินส์ อินโดนีเซีย เวียดนาม ฮ่องกง และนิวซีแลนด์ เป็นต้น
นอกจากนี้ SYS ยังได้คํานึงถึงการดูแลรักษาสิ่งแวดล้อมและสังคม ซึ่งเหล็กของ SYS สามารถนํากลับมาใช้ซ้ํา จําหน่ายต่อ และรีไซเคิล ได้ 100% เป็นการหมุนเวียนวัตถุดิบและสินค้า ซึ่งเป็นไปตามแนวทาง Circular Economy ทําให้สามารถเพิ่มประสิทธิภาพในการใช้ทรัพยากรให้เกิดประโยชน์สูงสุด ลดการพึ่งพาทรัพยากรธรรมชาติ มีการติดตั้งอุปกรณ์ตรวจวัด และระบบกําจัดฝุ่นละอองบริเวณปล่องของโรงงาน และมีการใช้ Solar Cell เพื่อลดพลังงานที่ใช้ในการผลิตกระแสไฟฟ้า
จากนั้น เวลา 15.00 น. ปลัดกระทรวงอุตสาหกรรม พร้อมคณะ ได้เข้าเยี่ยมชมกระบวนการผลิตสินค้าเหล็ก บริษัท ทาทา สตีล การผลิต (ประเทศไทย) จํากัด (มหาชน) โดยมี นายวันเลิศ การวิวัฒน์ รองกรรมการผู้จัดการใหญ่ ฝ่ายการผลิต พร้อมคณะผู้บริหาร ให้การต้อนรับ สําหรับ บริษัท ทาทา สตีล การผลิต (ประเทศไทย) จํากัด (มหาชน) ก่อตั้งขึ้นเมื่อปี พ.ศ. 2532 โดยมีโรงงานผลิตเหล็ก 3 โรงงาน ได้แก่ โรงงาน NTS โรงงาน SISCO และโรงงาน SCSC ซึ่งทั้งสามโรงงานเป็นผู้ผลิต เหล็กเสริมคอนกรีต (เหล็กเส้นก่อสร้าง) รวมทั้ง เหล็กเส้นขึ้นรูปพร้อม ใช้ติดและดัด เหล็กลวด เหล็กรูปพรรณขนาดเล็ก และเหล็กเพลา ด้วยเทคโนโลยีการผลิตที่ทันสมัยและทีมผู้บริหารที่พร้อมด้วย ประสบการณ์และความรู้ความเชี่ยวชาญด้านธุรกิจเหล็ก ซึ่งในปัจจุบัน มีผลิตภัณฑ์ ได้แก่ เหล็กเส้นก่อสร้าง กําลังการผลิต 500,000 ตันต่อปี และเหล็กเส้นขึ้นรูป 36,000 ตันต่อปี โดยส่งออกจําหน่ายทั้งในประเทศและต่างประเทศ
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 24 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
วันพุธที่ 24 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 24 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 24 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ไม่สามารถสัญจรผ่านได้ 1 สายทาง และสามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 24 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 50 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 6 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+100 - 0+800)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+000 - 0+250)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งเปิดใช้ท่าเรือท่าช้างโฉมใหม่
วันจันทร์ที่ 14 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งเปิดใช้ท่าเรือท่าช้างโฉมใหม่
รับอุโมงค์ทางเดินลอดถนนหน้าพระลานและถนนมหาราช
วันจันทร์ที่ 14 กุมภาพันธ์ 2565 เวลา 13.00 น. ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้างานพัฒนาท่าเทียบเรือโดยสารแม่น้ําเจ้าพระยาท่าเรือท่าช้าง เขตพระนคร กรุงเทพมหานคร โดยมีนายสมพงษ์ จิรศิริเลิศ รองอธิบดีกรมเจ้าท่าและคณะร่วมให้การต้อนรับ ซึ่งท่าเรือท่าช้างให้บริการทั้งท่าเรือโดยสาร ท่าเรือข้ามฟากและท่าเรือท่องเที่ยว มีผู้ใช้บริการเฉลี่ย 12,324 คน/วัน รองรับเที่ยวเรือ 394 เที่ยว/วัน ส่งผลให้ท่าเรือเดิมที่มีขนาดเล็กมีความแออัด ไม่ปลอดภัยต่อผู้ใช้บริการ กรมเจ้าท่าจึงได้ดําเนินการ
• ก่อสร้างอาคารพักคอย จํานวน 2 หลัง ด้วยสถาปัตยกรรมที่สอดคล้องกับทัศนียภาพเขตเมืองกรุงเก่า
• เพิ่มขนาดพื้นที่ท่าเรือ 1,941 ตร.ม.
• ติดตั้งโป๊ะขนาด 6x12 ม.จํานวน 4 โป๊ะ และ 5x10 ม.จํานวน 2 โป๊ะ เพื่อให้ท่าเรือมีพื้นที่รองรับผู้โดยสารได้เพียงพอ ขณะนี้ดําเนินการก่อสร้างเสร็จเรียบร้อยแล้วเหลือเพียงการตรวจสอบความเรียบร้อย
ท่านรัฐมนตรีช่วยฯ ได้สั่งการให้กรมเจ้าท่าเร่งรัดการเปิดให้บริการภายในเดือนกุมภาพันธ์ 2565 นี้ เพื่อรองรับผู้โดยสารที่เพิ่มขึ้นจากการเปิดใช้อุโมงค์ทางเดินลอดถนนหน้าพระลานและถนนมหาราช เขตพระนคร ทางเชื่อมจากท่าเรือท่าช้างไปยังพระบรมมหาราชวังบริเวณหน้าประตูสุนทรทิศา เป็นการอํานวยความสะดวกให้นักท่องเที่ยวที่เดินทางมาทางเรือเพื่อเข้าชมพระบรมมหาราชวัง และปรับปรุงท่าเรือให้มีความสวยงาม เข้ากับสถานที่ท่องเที่ยวบริเวณโดยรอบ พร้อมทั้งให้จัดเจ้าหน้าที่อํานวยความสะดวกและดูแลความปลอดภัยผู้เดินทางตลอดเวลา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจสถานการณ์โควิด 19 ในไทยควบคุมได้ ชี้ยอดผู้ติดเชื้อลดลง ย้ำยังต้องเคร่งครัดมาตรการควบคุมโรคและเตรียมพร้อมรับมือสถานการณ์ในอนาคต
วันศุกร์ที่ 29 เมษายน 2565
โฆษกรัฐบาลเผย นายกฯ  มั่นใจสถานการณ์โควิด 19 ในไทยควบคุมได้  ชี้ยอดผู้ติดเชื้อลดลง  ย้ํายังต้องเคร่งครัดมาตรการควบคุมโรคและเตรียมพร้อมรับมือสถานการณ์ในอนาคต
โฆษกรัฐบาลเผย นายกฯ  มั่นใจสถานการณ์โควิด 19 ในไทยควบคุมได้  ชี้ยอดผู้ติดเชื้อลดลง  ย้ํายังต้องเคร่งครัดมาตรการควบคุมโรคและเตรียมพร้อมรับมือสถานการณ์ในอนาคต   วันนี้  ผู้ติดเชื้อใหม่รวม 14,053 ราย
วันนี้ (29 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดโรคโควิด – 19 ในประเทศอย่างใกล้ชิด มั่นใจสามารถควบคุมการแพร่ระบาดของโรคได้ ทั้งนี้ จากการประเมินสถานการณ์ช่วงเฝ้าระวังหลังเทศกาลสงกรานต์มาแล้วประมาณสองสัปดาห์ เริ่มเห็นสัญญาณจากสถิติต่าง ๆ ที่ชี้ว่าโควิด-19 ของไทยหลายพื้นที่จะเข้าสู่ในช่วงขาลง ยอดผู้ติดเชื้อลดลง และยอดผู้เสียชีวิตค่อนข้างคงที่ ซึ่งเป็นสัญญาณที่ดี อย่างไรก็ตาม นายกรัฐมนตรีมอบหมายหน่วยงานต่าง ๆ เตรียมความพร้อมประเมินและรับมือสถานการณ์ในทุกด้านทั้งยา เวชภัณฑ์ บุคลากร และสถานพยาบาล ในการดูแลทั้งผู้ป่วยในประเทศและเดินทางมาจากต่างประเทศ รวมทั้งพี่น้องประชาชน ยังต้องปฏิบัติตนตามมาตรการควบคุมโรคที่ดี ยึดหลัก Universal Prevention และ Universal Vaccination รวมทั้งมาตรการป้องกันควบคุมโรคตามราชการกําหนดอย่างเคร่งครัด เพื่อให้สามารถเปิดประเทศขับเคลื่อนเศรษฐกิจและอยู่ร่วมกับโควิดได้อย่างปลอดภัย
สําหรับรายงานสถานการณ์การติดเชื้อโควิด-19 วันนี้ (29 เมษายน 2565) มียอดผู้ติดเชื้อรวม 14,053 ราย จําแนกเป็น ผู้ป่วยจากในประเทศ 13,979 ราย ผู้ป่วยมาจากต่างประเทศ 74 ราย ผู้ป่วยสะสม 2,014,626 ราย (ตั้งแต่ 1 มกราคม 2565) และมีผู้ป่วยหายป่วยกลับบ้าน 16,782 ราย หายป่วยสะสม 1,885,257 ราย (ตั้งแต่ 1 มกราคม 2565) ผู้ป่วยกําลังรักษา 155,910 ราย เสียชีวิต 129 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 1,818 ราย เฉลี่ยจังหวัดละ 24 ราย และอัตราครองเตียง ร้อยละ 24.2
***************
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานในพิธีเปิดการฝึกอบรมฯ และบรรยายพิเศษ หลักสูตรเตรียมความพร้อมเป็นอุตสาหกรรมจังหวัด รุ่นที่ 7
วันจันทร์ที่ 5 กรกฎาคม 2564
ปลัดกอบชัยฯ เป็นประธานในพิธีเปิดการฝึกอบรมฯ และบรรยายพิเศษ หลักสูตรเตรียมความพร้อมเป็นอุตสาหกรรมจังหวัด รุ่นที่ 7
นายกอบชัย สังสิทธิสวัสดิ์ เป็นประธานในพิธีเปิดการฝึกอบรมหลักสูตรเตรียมความพร้อมเป็นอุตสาหกรรม รุ่นที่ 7  ณ ห้องประชุม อก 2 ชั้น 3 อาคารสํานักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom)
วันนี้ (5 กรกฎาคม 2564) นายกอบชัย สังสิทธิสวัสดิ์ เป็นประธานในพิธีเปิดการฝึกอบรมหลักสูตรเตรียมความพร้อมเป็นอุตสาหกรรม รุ่นที่ 7 ซึ่งจัดขึ้นระหว่างวันที่ 5-23 กรกฎาคม 2564 มีวัตถุประสงค์เพื่อเตรียมบุคลากรที่มีคุณสมบัติพร้อมก้าวสู่ตําแหน่งที่สูงขึ้นเป็นตัวแทนหัวหน้าส่วนราชการปฏิบัติงานในส่วนภูมิภาค ส่งเสริมความเป็นผู้นําที่มีความรอบรู้เข้าใจงานด้านต่าง ๆ ที่เกี่ยวข้อง สามารถเชื่อมโยงยุทธศาสตร์ชาติ ยุทธศาสตร์หน่วยงาน และบูรณาการยุทธศาสตร์จังหวัด นําไปสู่การปฏิบัติได้อย่างมีประสิทธิภาพ ส่งเสริมและพัฒนาอุตสาหกรรม รวมทั้งการกํากับดูแลงานด้านโรงงานและเหมืองแร่ได้เป็นอย่างดี บรรลุตามเป้าหมายขององค์กร โดยมีนางรวีวรรณ อุตรนคร ผู้อํานวยการกองกลาง และนางสุนีย์ โสภณ ผู้อํานวยกองการบริหารทรัพยากรบุคคล เข้าร่วม ณ ห้องประชุม อก 2 ชั้น 3 อาคารสํานักงานปลัดกระทรวงอุตสาหกรรม และผ่านระบบเทคโนโลยีสารสนเทศ Video Conference (Zoom)
ทั้งนี้ การจัดฝึกอบรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 24 ลงวันที่ 19 มิถุนายน พ.ศ. 2564